STATVTVM est, quod tamen antiquum, sed neglectum erat, ne quis fratrum a communi refectorij mensa surgentium, ante a choro Ecclesiæ, quem ex more omnes ingredi debent, quam similiter omnes pro perceptis beneficiis omnium bonorum benigno largitori vsque ad vltimum Benedicamus, gratias agat, excepto mensæ lectore, vel eius custode, si custodię idem lector deputatus fuerit. Causa instituti huius fuit, quod Ecclesiam plerique, imo multi fratrum post mensam cum conuentu ingredientes, statim a choro, leui qualibet ex causa recedebant, nec debitas cum fratribus suis Deo gratias agebant.